jkorsvik/nowiki_second_scrape_merged huggingface dataset:
Birmingham Museum & Art Gallery

Birmingham Museum & Art Gallery (BM&AG) er et offentlig kunstgalleri i Birmingham, England, som har eksistert siden 1885. Galleriet har en samling av internasjonal kunst av betydelig kunstnerisk verdi: maleri, keramikk, metallarbeider, smykker, arkeologiske gjenstander, etnografiske gjenstander, samt inneholder lokalhistorie og industrihistorie. Galleriet har en betydelig samling av pre-rafaelittisk kunst og den største samlingen i verden av verkene til Edward Burne-Jones.
Museet og kunstgalleriet har den største delen av kommunebygning som ble bygget kun et tiår etter det opprinnelige kommunebygningen, subsidiert av departementet for gass og energi for å omgå lovbestemmelsene for offentlige bibliotek og museer som begrenset bruken av offentlig midler til kunsten. Galleriet, som ligger sentralt i Birmingham, blir administrert av Birminghams byråd. Hovedinngangen er lokalisert i Chamberlain Square nedenfor klokketårnet. Inngang til museet og galleriet er gratis, men noen større utstillinger i Gas Hall kan kreve en billettpris.


== Assosiert museer som tilknyttet ==
Birmingham Museum & Art Gallery har flere undermuseer, noen stengt i løpet av vintersesongen, i historiske bygninger.

Aston Hall, i Aston, bygget 1618–1635
Blakesley Hall, i Yardley, hus bygd i Tudorstil
Museum of the Jewellery Quarter, et museum for smykkekunst, Hockley (åpent hele året)
Sarehole Mill, i Hall Green, en vannmølle eller kvern
Soho House, i Handsworth, hjemmet til Matthew Boulton med utstillinger om månesamfunnet (Lunar Society)
Weoley Castle (ruiner), i Weoley CastleVitenskapsmuseet i Newhall Street fra 1951–1997 er nå stengt, men mange av utstillingene er flyttet over til et uavhengig vitenskapsmuseum som krever en billettpris.


== Litteratur ==
All About Victoria Square, Joe Holyoak, The Victorian Society Birmingham Group, ISBN 0-901657-14-X
By the Gains of Industry – Birmingham Museums and Art Gallery 1885-1985, Stuart Davies, ISBN 0-7093-0131-6


== Eksterne lenker ==
(en) Offisielt nettsted 
(en) Birmingham Museum and Art Gallery – kategori av bilder, video eller lyd på Commons 
BM&AGs samlinger på nettet
Selection of BM&AG's Pinto Collection of Treen
Art & Islam – BM&AG exhibition website
Birmingham City Council – BM&AG nettsted Arkivert 10. oktober 2008 hos Wayback Machine.
Revolutionary Players – BM&AG administrated website
Grane kirke

Grane kirke er en langkirke fra 1860 i Grane kommune, Nordland fylke.
Byggverket er i tømmer og har 230 plasser.
Adkomst til stedet er via E6.


== Litteratur ==
Alf Henry Rasmussen, red. (1993). «Grane kirke, Grane». Våre kirker. Norsk kirkeleksikon. Kirkenær: Vanebo forlag. s. 187. ISBN 82-75-27022-7. 


== Eksterne lenker ==
(no) «Grane kirke». Kirkesøk. Den norske kirke. 
«Grane kirke». Kulturminnesøk. Riksantikvaren – Direktoratet for kulturminneforvaltning. 
Grane kirkelige fellesråd om kirken
(de) Kirker i Norge (Kirchen in Norwegen)
Majavatn kirke

Majavatn kirke er ei kirke fra 1915 i Grane kommune, Nordland fylke. Byggverket er i tømmer og har 80 plasser.
Kirken ble opprinnelig bygget som Majavatn misjonshus av Finnemisjonen i forbindelse med en større utvikling av stevneplassen ved Majavatn for kristen virksomhet blant sørsamer. Initiativtaker var predikant Paul Pedersen. I 1924 ble bygningen utvidet med klokketårn, kor, kafeteria i forbindelse med at den fikk endret status til kapell.. 


== Referanser ==
Innlandet kirke

Innlandet kirke, tidligere Hennes kapell, er ei langkirke fra 1992 i Hadsel kommune og sogn i Vesterålen prosti, Nordland fylke.
Kirken er bygd i tre og har 100 sitteplasser.


== Litteratur ==
Alf Henry Rasmussen (1993). «Henns kirke, Hennes». Våre kirker. Norsk kirkeleksikon. Kirkenær: Vanebo forlag. s. 154. ISBN 82-75-27022-7. 


== Eksterne lenker ==
Om Hadsel sokn
Triple Crown of Cycling

Triple Crown of Cycling, eller syklingens trekløver, består av seire i Tour de France, Giro d'Italia og VM i landeveissykling i en og samme sesong. Tittelen vurderes som den vanskeligste å vinne i sykkelsporten.
Kun to syklister har vunnet syklingens Triple Crown:

Belgiske Eddy Merckx i 1974.
Irske Stephen Roche i 1987.Franske Bernard Hinault og spanjolen Miguel Indurain er to av de som har vært nærmest å vinne tittelen, Indurain manglet bare en VM-tittel i 1993, men tok da «bare» sølv.


== Se også ==
Grand Tour (sykling)
Tømmernes kirke

Tømmernes kirke er en langkirke på Tømmernes,sør for Innhavet, i Hamarøy kommune i Nordland. Kirken har 80 sitteplasser. Den er bygd i tre og ble innvidd 5. oktober 1952.
Ved kapellet ligger det en krigskirkegård med 95 døde.


== Referanser ==


== Litteratur ==
Alf Henry Rasmussen (1993). «Eidskog kirke». Våre kirker. Norsk kirkeleksikon. Kirkenær: Vanebo forlag. s. 630. ISBN 82-75-27022-7. 


== Eksterne lenker ==
(no) «Tømmernes kirke». Kirkesøk. Den norske kirke. 
«Tømmernes kirke». Kulturminnesøk. Riksantikvaren – Direktoratet for kulturminneforvaltning.
Jan Morten Dyrstad

Jan Morten Dyrstad (født 30. juli 1954) er en norsk sosialøkonom. Han er førsteamanuensis ved Institutt for samfunnsøkonomi ved Norges teknisk-naturvitenskapelige universitet (NTNU). 
Fra 1988 til 1999 var han førsteamanuensis ved Institutt for samfunnsøkonomi og i årene 1996–1998 leder for instituttet. Fra 1. januar 1999 til 1. august 2013 var han dekanus ved Fakultet for samfunnsvitenskap og teknologiledelse ved NTNU. Siden 1. august 2013 har han igjen vært ansatt som førsteamanuensis ved Institutt for samfunnsøkonomi ved NTNU. Dyrstad er utdannet ved Universitetet i Bergen, med hovedoppgaven om Takstpolitikk og offentlig økonomi  : en empirisk undersøkelse med data fra A/S Bergen sporvei i 1983 og dr.polit. med avhandlingen Wage formation in a booming economy i 1993. Hans forskningsområder omfatter transportøkonomi, lønnsdanning, regionale arbeidsmarkeder, sykefravær og høyere utdanning.
Dyrstad har siden etableringen i 2008 vært styreleder for Trondheim stiftelse til nevrovitenskapelig forskning og styremedlem i The Kavli Institute for Systems Neuroscience.


== Referanser ==


== Eksterne lenker ==
(no) Publikasjoner av Jan Morten Dyrstad i forskningsdokumentasjonssystemet CRIStin
(no) Publikasjoner av Jan Morten Dyrstad i BIBSYS
Emil Røyrvik

Emil André Røyrvik (født 21. juni 1972) er professor ved Institutt for sosiologi og statsvitenskap, NTNU. Han er utdannet sosialantropolog og har bakgrunn som seniorforsker i SINTEF.
Han arbeider særlig med etnografi og tema knyttet til samtidens former for kapitalisme som samfunnsform (finansialisering), verdi, teknologi og kunnskapsarbeid, organisasjon og ledelse.
Han har publisert en rekke vitenskapelige og populærvitenskapelige artikler nasjonalt og internasjonalt, og er en aktiv samfunnsdebattant. Noen av hans publikasjoner inkluderer antologiene Trangen til å telle. Objektivering, måling og standardisering som samfunnspraksis (med Tord Larsen, 2017), og Det skapende mennesket. Antropologiske dialoger om tegn, ting og tolkning (med Harald Aspen and Malin Noem Ravn, 2015), og monografien The Allure of Capitalism: An Ethnography of Management and the Global Economy in Crisis (publisert med Berghahn Books, 2011).I 2006 skrev han artikkelen «Et globalt bedrag? 11. september i kritisk lys» for Samtiden, hvor han ga støtte til konspirasjonsteorier om 11. september. Artikkelen og hans påfølgende kronikker skapte stor debatt og ble kritisert i den øvrige pressen. Han har også drøftet den vitenskapelige konsensusen om menneskeskapt global oppvarming, og gitt uttrykk for klimaskepsis.Røyrvik vant i 2012 SINTEFs pris for fremragende forskning.


== Referanser ==


== Eksterne lenker ==
Et globalt bedrag? 11. september i kritisk lys
Bhaktapur

Bhaktapur (nepali Bhadgaon – Risbyen, newar Khwopa – De Gudfryktiges By) er en by i Katmandudalen i Nepal. Administrativt er byen en del av Bhaktapur-distriktet, som ligger i sonen Bagmati i Sentralregionen. Byens folketall var i 2005 anslått til 76 890.
Bhaktapur er en av Nepals største og historisk viktigste byer. Sammen med Katmandu og Patan reknes den som et av hovedsetene for dalens fantastisk rike gamle kulturarv. Av disse 3 byene er Bhaktapur den som er best bevart og minst ødelagt av moderne riving og nybygging, trafikk og liknende.
Byen er et viktig sete for Katmandudalens gamle newarkultur. Den er full av minnesmerker fra denne kulturens storhetstid under Malla-dynastiet, da den i flere århundrer var sentrum i en sjølstendig bystat. Newarenes språk, tradisjoner, religion og håndverk står også sterkt her.
Politisk har Bhaktapur fra slutten av 1970-tallet vært dominert av Nepal Mazdoor Kizan Party, et kommunistparti som står sterkt her, men ellers ikke har klart å oppnå langvarig sterk innflytelse utafor Bhaktapur.
NMKPs karismatiske leder Narayan Man Bijukche, alias kamerat Rohit, har fra 1991 representert Bhaktapur-distriktet i parlamentet.

Bhaktapur
		
		
		
		
		
		
		
		


== Eksterne lenker ==
Kart over Bhaktapur
Susendal kirke

Susendal kirke er en langkirke fra 1916 i Susendalen i Hattfjelldal kommune, Nordland fylke. I 2001 ble det bygget en ny kirke like ved den gamle.
Byggverket er i tre og har 70 plasser.


== Eksterne lenker ==
«Susendal kirke». Kulturminnesøk. Riksantikvaren – Direktoratet for kulturminneforvaltning.
Alburgh

Alburgh (uttales Ahbra) er en landsby og et verdslig sogn i distriktet South Norfolk i grevskapet Norfolk i England. Den ligger omkring seks km nordøst for Harleston. Sognet omfatter også den lille landsbyen (hamlet) Piccadilly Corner. I henhold til folketellingen i 2011 har landsbyen og sognet en befolkning på 410 innbyggere.


== Historie ==
Deler av sognekirken, dedikert alle helgener, er datert tilbake til 1200-tallet. Arkitekten Richard Phipson restaurerte den i 1876, la til «pinakler med små flyende strebepilarer» og omarbeidet kirkens kor. Kirkens ring med åtte klokker er blant de eldste i Norfolk. Kirkegården er et bevaringsverdig område.


== Referanser ==


== Eksterne lenker ==
(en) Alburgh – kategori av bilder, video eller lyd på Commons
Alburgh, Norfolk, landsbyens eget nettsted
«Alburgh» i: Open Domesday
Aldeby

Aldeby er en landsby og et verdslig sogn i distriktet South Norfolk i grevskapet Norfolk i England. Den grenser i sør av elven Waveney med Suffolk på den andre siden. Landsbyen ligger omkring 8 km langs veien fra byen Beccles. I henhold til folketellingen i 2011 har landsbyen og sognet en befolkning på 420 innbyggere.


== Stedsnavnet ==
Opphavet til stedsnavnet Aldeby er opprinnelig angelsaksisk, og var antagelig Aldeborgh (som et stedsnavn i Suffolk); (e)ald = «gammel» + burh = «borg, festning», men senere ble siste ledd erstattet av norrøne bý = «gård». I Domesday Book (1086) er landbyens navn stavet Aldebury, og Aldeby er dokumentert ca 1180, men kan ha vært gjeldende tidligere.


== Referanser ==


== Eksterne lenker ==
(en) Aldeby – kategori av bilder, video eller lyd på Commons
Aldeby Parish Council
«Aldeby» i: Open Domesday
Estádio Palestra Itália

Palestra Itália er et fotballstadion i São Paulo i Brasil. Det ble åpnet i 1902 og er hjemmebanen av Palmeiras. Palestra Itália har en kapasitet på 35 000.
Varntresk kirke

Varntresk kirke er en langkirke fra 1986 i Varntresk, Hattfjelldal kommune, Nordland fylke.
Byggverket er i tømmer og har 70 plasser. Kirken ble bygd på dugnad, mens kommunen dekket kostnadene.


== Historie ==
Varntresk fikk egen gravplass først rundt 1895, selv om det hadde vært fast bosetning der fra 1736. Gravplassen ble innvigd i august 1895 etter søknad fra sokneprest Ole Tobias Olsen, men ble tatt i bruk noe før det (Jakob Kolbeinson ble gravlagt september 1894 og en svenske omstreifer, Bernt Larson, ble gravlagt juni 1895).
Det ble nå vanlig at soknepresten kom til Varntresk om sommeren og holdt en gudstjeneste.
Det ble gravlagt 95 personer på denne gravplassen før en ny ble det tatt i bruk ved siden av den gamle i 1936. Da Røsvatnet ble oppdemt, viste det seg at at vannet nådde en halv meter opp på gravene, så disse ble flyttet til en ny gravplass. Den ble innvidd i september 1962.


== Eksterne lenker ==
Hattfjelldal kirkelige fellesråd
(no) «Varntresk kirke». Kirkesøk. Den norske kirke. 
«Varntresk kirke». Kulturminnesøk. Riksantikvaren – Direktoratet for kulturminneforvaltning.
Ash-cum-Ridley

Ash-cum-Ridley er et verdslig sogn i Kent i England. Det omfatter fire landsbyer:

Ash
Hodsoll Street
New Ash Green
Ridley
Shirley Bottolfsen

Shirley Isabelle Theresa Bernadette Bottolfsen (1934–2021) var en irsk-norsk ildsjel og velgjører.
I over 30 år samlet hun inn penger og andre nødvendigheter, i første rekke til innenbys trengende. Hun var svært kjent i lokalmiljøet, og godt synlig i Bodøs bybilde, mye på grunn av hennes fargerike joggedress, som var dekket av sponsormerker fra byens bedrifter. I tiden før jul foresto hun innsamling av gaver og mat til byens ensomme og trengende.


== Familieliv ==
Shirley Bottolfsen ble født i Tipperary i Irland, og kom fra en katolsk familie. Hun var ett av fem søsken og vokste opp i Irland og England. Hun flyttet til Norge i 1956, som 21-åring, etter at hun giftet seg med styrmannen Ivar John Larsen, opprinnelig fra Godøy utenfor Bodø. Larsen omkom i forbindelse med en fallulykke på et bulkskip i Rotterdam i desember 1969, og Shirley ble alene med to barn. I 1983 giftet hun seg på nytt, denne gang med tannlege Per Bottolfsen.Bottolfsen bodde i det samme huset i Bodø fra 1977. Per Bottolfsen døde i 2012, og påfølgende år valgte en gruppe frivillige i byen å pusse opp huset hennes, som takk for hennes langvarige innsats for byens trengende.


== Hjelpearbeid ==
Bottolfsen jobbet for Frelsesarmeen og Bodø kommune, i tillegg til at hun hadde egne innsamlingsaksjoner. Hun samlet inn penger, primært ved å ta oppstilling med sin bøsse i Glasshuset i Bodø. Hun avholdt også et eget sommerlotteri. I 2005 hadde hun samlet inn til sammen 7 millioner kroner. Hun var også en viktig velgjører for utenbys mottakere, blant annet et barnehjem i Litauen. Shirley Bottolfsen samlet også inn flere hundre tusen kroner til trengende og eldre i Porsanger; noe hun ble hedret av kommunen for i 2009. Pengene gikk blant annet til anskaffelse av et nytt kaffeservise for 70 personer, og duker til Porsanger Helsetun. Hun samlet inn og leverte mat til Bodøs trengende seks dager i uka, og gav julegaver til byens fattige hver jul. I 2004 anskaffet hun trygghetsalarmer til de eldre i Bodø, og protesterte mot kommunens egenandel på innkjøp av slik alarm. I 2012 samlet hun inn penger til en gruppe sigøynere for at de skulle kunne reise hjem til Romania, men følte at de misbrukte tilliten hennes da de reiste til Oslo i stedet.


== Utmerkelser ==
Shirley Bottolfsen mottok Kongens fortjenstmedalje i sølv i 2005 for sitt frivillige, humanitære arbeid. Det samme året laget TV 2 en dokumentar om henne, kalt Julenissen kommer fra Irland. I 2014 mottok hun en internasjonal pris fra organisasjonen Lions Club; lokallagslederen i Bodø hadde da jobbet for at Bottolfsen skulle få denne prisen i over 20 år. Hun mottok John I. Alvheims ærespris i 2014. Bottolfsen ble kåret «Årets ålreite dame» i desember 2015, og mottok dermed Harry Hole-prisen på 1 million kroner som går til et veldedig formål


== Referanser ==
Brasted

Brasted er en landsby og et verdslig sogn i distriktet Sevenoaks i grevskapet Kent i England. Sognet ligger vest for byen Sevenoaks, og omfatter også de små landsbyene Brasted Chart og Toys Hill. Det er ligger flere hus fra 1700-tallet langs hovedgaten, og man finner også flere antikvitetsbutikker der. Sognekirken er viet til sankt Martin av Tours.
I henhold til folketellingen i 2001 hadde landsbyen og sognet en befolkning på 1 321 innbyggere, noe som hadde økt til 1 429 innbyggere ved den tilsvarende folketellingen i 2011.


== Historie ==
Stedsnavnet er nedtegnet som Briestede Domesday Book for 1086, og som Bradestede i tiden rundt 1100. Det er avledet fra angelsaksiske sammensetningen brād + stede, noe som betyr «bredt sted».På 1800-tallet bodde Napoleon III av Frankrike i Brasted Place (det ene av kun to hus i Kent tegnet av den skotske arkitekten Robert Adam. En annen kjent innbygger var John Turton, livlege for kong Georg III av Storbritannia. Den australske brusfabrikanten George Marchant ble født i Brasted i 1857. 


== Referanser ==


== Eksterne lenker ==
(en) Brasted – kategori av bilder, video eller lyd på Commons
Brasteds nettsted
Brasted Chart
Bleikvassli kirke

Bleikvassli kirke er en langkirke fra 1955 i Hemnes kommune, Nordland fylke. Den er sognekirke for Bleikvassli sogn i Indre Helgeland prosti.
Byggverket er i tre og har 190 plasser. Arkitekt for kirken var Torgeir Alvsaker.


== Litteratur ==
Alf Henry Rasmussen (1993). «Bleikvassli kirke». Våre kirker. Norsk kirkeleksikon. Kirkenær: Vanebo forlag. s. 189. ISBN 82-75-27022-7. 


== Eksterne lenker ==
(no) «Bleikvassli kirke». Kirkesøk. Den norske kirke. 
«Bleikvassli kirke». Kulturminnesøk. Riksantikvaren – Direktoratet for kulturminneforvaltning. 
Hemnes kirkelige fellesråd
Chevening

Chevening er en landsby og et verdslig sogn i distriktet Sevenoaks i grevskapet Kent i England. Den ligger nordvest for byen Sevenoaks, på sørhellingen av North Downs og rett ved elven Darent og motorveien M25. Bortsett fra landsbyen består sognet av spredt bebygget landbygd. Sognet er et lite i areal, 10,5 km i lengden og 1,6 km bredden. Ved folketellingen i 2011 hadde landsbyen og sognet en befolkning på 3 092 innbyggere.Bortsett fra landsbyen er omgivelsene bondeland. Herregården Chevening House ligger ved landsbyen, og pilegrimenes vei, Pilgrims' Way, går gjennom sognet. Sognekirken er viet til den hellige Botwulf av Thorney (død 680), som også kalles Botulph. I nærheten av herregården går ruten som Harold Godwinsons fulgte til slaget ved Hastings i 1066. Ledet sørover langs hva som i dag er Chipstead Lane, krysset Vilhelm Erobrerens rute etter slaget mot London langs pilegrimsveien.


== Referanser ==


== Litteratur ==
Underdown, David (2000): Start of Play. Allen Lane. ISBN 0-7139-9330-8.


== Eksterne lenker ==
(en) Chevening, Kent – kategori av bilder, video eller lyd på Commons

Kart og historiske merknader
Chevening Parish Council
Nyheter for sognet Chevening
Xbox Games Store

Xbox Games Store (tidligere Xbox Live Marketplace) er en av tjenestene man får tilgang til når man kobler Xbox 360 og Xbox One opp mot internett, dette gjelder uansett hvilken konto man har via Xbox Live (Gull eller Sølv, se egen side).
Xbox Live Marketplace gir deg tilgang til spilldemoer, bonusmateriale og spill til Xbox Live Arcade. I NTSC-territorier (USA, Japan o.l) har man også muligheten til å laste ned filmer, TV-serier og trailere via Xbox Live Marketplace, dette kommer senere til PAL-territorier (Eurasia).


== Eksterne lenker ==
(en) Offisielt nettsted
Hemnes kirke

For Hemnes kirke i Høland, Viken se Søndre Høland kirke.Hemnes kirke er en åttekantet og korsformet kirke fra 1872 i Hemnes kommune, Nordland fylke.
Byggverket er i tømmer og har 800 plasser. Ifølge Munch var Hemnes kirke i utgangspunktet korsformet, men midtpartiet ble ombygget til åttekant. Jacobsen skriver at både åttekanten i midtpartiet og korsarmene var på arkitekt Eckhoffs tegninger. Åttekanten er omkring 16,5 meter i begge retninger. Korsarmene i nord-sør retning er kortere enn armene øst-vest (med koret). Største bredde er 23 meter og største lengde innvendig er 32 meter, i tillegg kommer våpenhus og sakristi. Største høyde under taket er 6 meter og tak/tårn bæres av fire søyler i kirkerommet. Sentraltårnet (takrytteren) når 30 meter over bakken. Sakristiet ble utvidet i 1969. Ifølge Jacobsen har interiøret nygotisk preg. Jacobsen skriver at tverrarmene ble satt på for å gi bedre plass fordi åttekanten er vanskelig å bygge over en viss størrelse i lafteteknikk.


== Referanser ==


== Eksterne lenker ==
(no) «Hemnes kirke». Kirkesøk. Den norske kirke. 
«Hemnes kirke». Kulturminnesøk. Riksantikvaren – Direktoratet for kulturminneforvaltning.
Reisediaré

Reisediaré er en form for forbigående diaré som ofte rammer reisende turister. 
Begrepet Montezumas hevn (eller Faraos forbannelse i Nordafrika) brukes gjerne om reiser til og fra Mexico. Navnet kommer fra den aztekiske herskeren Motecuhzoma Xocoyotzin som ble skammelig behandlet av conquistadorene, og faraoene som ble styrtet av romerne.
«Hevnen» eller «forbannelsen» oppstår ofte på grunn av uvant mat som ikke er behandlet slik magen er vant med hjemmefra. Lokalbefolkningen forstår ofte ikke problemet, siden de ofte er immune ved at fordøyelsesbakteriene deres har en balanse tilpasset forholdene gjennom lang tid. Enkelte amerikanske leger mener at mange av disse problemene skyldes overdreven hygiene i hjemlandet, snarere enn urenslighet på restaurantene.
I sjeldne tilfeller består smitten av mikrober som gir langvarige lidelser, som listeria eller giardia. Vanligvis går problemene over etter et par – tre dager. 
Tidligere ble midler som Entero-Vioform brukt for å knekke bakteriene, fulgt opp med tabletter med godartede fordøyelsesbakterier. Dette er forlatt, da Entero-Vioform belaster kroppens organer for sterkt.
Folkelige remedier er blåbær, ekte lakris (Bitteren Fernet Branca inneholder en høy prosent lakris, regnes som velegnet og fås i porsjonsflasker) og å drikke mye rent vann eller mineralvann som ikke irriterer slimhinnene i magen.
Korgen kirke

Korgen kirke er en korskirke fra 1863 i Hemnes kommune, Nordland fylke.
Byggverket er i tømmer og har 450 plasser.
Adkomst til stedet er via Rv806 og E6.

		

		


== Eksterne lenker ==
(no) «Korgen kirke». Kirkesøk. Den norske kirke. 
«Korgen kirke». Kulturminnesøk. Riksantikvaren – Direktoratet for kulturminneforvaltning. 
(de) Kirker i Norge (Kirchen in Norwegen)
Hjalmar Andersson

Hjalmar J. Andersson (født 13. juli 1889, død 2. november 1971) var en svensk friidrettsutøver som hovedsakelig konkurrerte i terrengløp.
Han deltok i Sommer-OL i 1912 som ble holdt i Stockholm der han vant sølv i terrengløp. I terrengløp for lag vant han gull sammen med John Eke og Josef Ternström.


== OL-medaljer ==
OL 1912  Stockholm -  Gull i friidrett, terrengløp lag  Sverige
OL 1912  Stockholm -  Sølv i friidrett, terrengløp  Sverige


== Referanser ==


== Eksterne lenker ==
(en) Hjalmar Andersson – Olympedia 
(en) Hjalmar Andersson – Sports-Reference (OL-resultater – arkivert) 
(en) Hjalmar Andersson – databaseOlympics.com (arkivert) 
(sv) Hjalmar Andersson – Sveriges olympiske komité 
(en) Hjalmar Andersson – Track and Field Statistics